**ניר טיבור** (נולד ב-18 ביוני 1993) הוא זמר-יוצר ומפיק ישראלי המוכר בשם הבמה **דניס לויד** (**Dennis Lloyd**). לויד האמן המושמע ביותר ברשימת האמנים הישראלים המושמעים ביותר בספוטיפיי.

ביוגרפיה
--------

טיבור נולד בתל אביב להורים גדעון וטל, וגדל ברמת גן. בגיל שמונה החל לנגן על חצוצרה ובגיל 13 לימד את עצמו לנגן בגיטרה. בתיכון למד בבית ספר לאומנויות תלמה ילין בגבעתיים, ושירת בצבא כלוחם בחיל הים. בתחילת הדרך ניסה את מזלו בישראל, ולאחר שזכה להתעלמות מצד תחנות הרדיו העלה לויד את שיריו לרשתות ספוטיפיי ויוטיוב, שם התגלה על ידי שדרני מוזיקה ותחנות רדיו בעולם, אשר החלו להשמיע אותו.[דרושה הבהרה]

ב-2015 הוציא את הסינגל הראשון "(Playa (Say That", לקראת סוף 2015 עבר לבנגקוק, תאילנד למשך כשנה, שם כתב 35 שירים, לאחר מכן חזר לישראל.

בשנת 2016 הוציא את הסינגל "Nevermind", שזכה להצלחה רבה בישראל ובעולם, תוך שדורג במצעדים שונים בעולם וקיבל את תואר הפלטינה מאיגוד תעשיית ההקלטות האמריקאי. נכון לאוקטובר 2022, הוא השיר הישראלי המושמע ביותר בספוטיפיי, תוך שצבר 798 מיליון השמעות בפלטפורמה. בתחילת שנת 2017 הוציא את הסינגל "Leftovers".

ב-2018 הוא התראיין למגזין הבילבורד, וגם הופיע באחת מתוכניות הלייט-נייט הכי נצפות בארצות הברית, "ג'ימי קימל לייב". מגזין TIME כלל את שירו, "Nevermind" ברשימת 12 שירי הקיץ האהובים בעולם. באיטליה הגיע למעמד אלבום זהב ושיריו נמצאים בראש רשימות ההשמעות באייטונס ברחבי העולם.

בשנת 2019 הוציא לאור את מיני-אלבום הבכורה שלו, Exident. האלבום כולל את הסינגל "Never Go Back", שהפך במהרה ללהיט, תוך שהגיע למקום הראשון במצעד השבועי של מדיה פורסט, והצליח להיכנס גם למצעדים אחרים ברחבי העולם. כמו כן, השיר היה לשיר הישראלי המושמע ביותר בספוטיפיי באותה השנה.

ב-14 בספטמבר 2019 הוציא את השיר "Wild West" אשר נכלל בפסקול המשחק "FIFA 20".

ב-12 ביוני 2020, יצא שירו "Alien" שזכה להצלחה והגיע למקום הראשון במצעד השבועי של מדיה פורסט, למקום השלישי במצעד השירים הישראליים בספוטיפיי והופיע במצעדים נוספים בעולם. השיר מהווה כסינגל המוביל מתוך אלבום הבכורה שלו, *Some Days*. את הסינגל השני מהאלבום, "Anxious", הוציא ב-22 בינואר, ואת הסינגל השלישי, "The Way", הוציא ב-4 ביוני. האלבום יצא לאור ב-2 ביולי 2021. ב-12 בנובמבר הוציא את הסינגל "Young Right Now" ביחד עם רובין שולץ.

ב-1 ביולי 2022 הוציא את הסינגל "Breakdown". ב-23 בספטמבר הוציא את הסינגל "Berlin".

ב-6 בינואר 2023 הוציא את הסינגל "Today, Tomorrow". ב-28 באפריל הוציא את הסינגל "Whatever It Takes". ב-16 ביוני הוציא את הסינגל "Oceanside". ב-23 באוגוסט הוציא את הסינגל "Not Around Me".

נכון לאוקטובר 2022 הוא הישראלי המושמע ביותר ברשימת האמנים הישראלים המושמעים ביותר בספוטיפיי עם כ-6.3 מיליון מאזינים חודשיים (אך לא מופיע ברשימת ה-500 האמנים המושמעים), ובמקום ה-6 ברשימת האמנים הישראלים הנעקבים ביותר בספוטיפיי עם כ-615 אלף עוקבים. על בסיס נתונים אלו לויד נמצא ברשימת ה-1,000 האמנים המושמעים ביותר של ספוטיפיי. בזמנו, נכנס לרשימת 100 האמנים המושמעים ביותר בעולם.

חיים אישיים
-----------

לויד עבר עם בת זוגו ושלושת הכלבים שלהם לחווה קטנה בפורטוגל.

דיסקוגרפיה
----------

### אלבומי אולפן

* 2021: *Some Days*

### מיני-אלבומים

* 2015: *The Breakdown*
* 2016: *Acts & Results*
* 2019: *Exident*
* 2019: *Spotify Singles*

ראו גם
------

* השירים הישראלים המושמעים ביותר בספוטיפיי

קישורים חיצוניים
----------------

ויקישיתוף מדיה וקבצים בנושא **דניס לויד** בוויקישיתוף
* 

* אתר האינטרנט הרשמי של דניס לויד
* דניס לויד, ברשת החברתית פייסבוק

* דניס לויד, ברשת החברתית אקס (טוויטר)

* דניס לויד, ברשת החברתית אינסטגרם

* דניס לויד, ברשת החברתית טיקטוק

* דניס לויד, סרטונים בערוץ היוטיוב

* דניס לויד, באתר אייטונס (באנגלית)

* דניס לויד, באתר ספוטיפיי

* דניס לויד, באתר סאונדקלאוד (באנגלית)

* דניס לויד, באתר AllMusic (באנגלית)

* דניס לויד, באתר MusicBrainz (באנגלית)

* דניס לויד, באתר דיזר

* דניס לויד, באתר Discogs (באנגלית)

* דניס לויד, באתר Genius

הערות שוליים
------------

1. ↑  ספוטיפיי ישראל, באתר אינסטגרם, ‏6 בינואר 2023 (באנגלית)
2. ↑  הכירו את דניס לויד- הזמר הישראלי הכי מצליח שאתם לא מכירים, באתר ערוץ עשר
3. ↑  טבלת (פלייליסט) של השירים הנצפים ביותר בישראל
4. ↑  אמיר בוגן, המוזיקאי הישראלי שכל העולם מכיר חוץ מכם, באתר ynet, 2 באפריל 2018
5. ↑  "Get to Know 'Nevermind' Singer Dennis Lloyd: Watch". *Billboard*. נבדק ב-2018-11-25.
6. ↑  Jimmy Kimmel Live (2018-07-25), *Dennis Lloyd - Nevermind*, נבדק ב-2018-11-25
7. ↑  "המוזיקאי הבינלאומי דניס לויד הוא בכלל גאון שיווק ישראלי. ראיון". *טיים אאוט*. 2017-08-23. נבדק ב-2018-11-25.
8. ↑  Dennis Lloyd's â€˜Exidentâ€™ EP Breakdown: Exclusive, Billboard, ‏2019-04-05
9. ↑  אתר למנויים בלבד בן שלו, אי אפשר שלא לזמזם את השיר החדש של דניס לויד, באתר הארץ, 2 במרץ 2019
10. ↑  דודי פטימר, ‏נשארו מחוץ לרשימה: כוורת, אריק איינשטיין וזוהר ארגוב, באתר מעריב אונליין, 8 בדצמבר 2019
11. ↑  Electronic Arts, FIFA 20 Soundtrack, featuring Major Lazer, Diplo, Skepta - EA SPORTS Official Site, Electronic Arts Inc. ‏2019-09-13 (באנגלית)
12. ↑  *Some Days by Dennis Lloyd* (באנגלית אמריקאית), נבדק ב-2021-06-17
13. 1 2  Jo Forrest, Dennis Lloyd shares new single 'Berlin', TotalNtertainment, ‏2022-09-23 (באנגלית בריטית)
14. ↑  מערכת ice, הזמר הישראלי במתקפה חריגה: "לא הצלחתי להבין, אולי אתם כן", באתר אייס, 25 בינואר 2023
15. ↑  חישוב משוער על בסיס נתונים משנת 2021 של ספוטיפיי באתר Loud & Clear
16. ↑  הישראלים הכי מצליחים בעולם, 7 ימים, ידיעות אחרונות

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17823643k (data)
* GND: 1158205074
* ISNI: 0000 0004 6537 7722
* MusicBrainz: 026c1c22-8d1c-473c-a33f-a27fd02d6975
* VIAF: 7397152637831520220009
* WorldCat: viaf-7397152637831520220009

 |